TEKS UCAPAN YBHG. TAN SRI DATO' SRI HAJI MOHAMED APANDI BIN ALI PEGUAM NEGARA MALAYSIA MAJLIS ANUGERAH PERKHIDMATAN CEMERLANG DAN JASAMU DIKENANG JABATAN PEGUAM NEGARA 2017 TARIKH : 30 MAC 2017 (KHAMIS) MASA : 9:00 PAGI - 9.20 PAGI TEMPAT : DEWAN TAN SRI ABDUL KADIR YUSUF JABATAN PEGUAM NEGARA PUTRAJAYA 1
Bismilahirrahmanirrahim, Yang Mulia Datuk Engku Nor Faizah binti Engku Atek, Peguam Cara Negara; Yang Berbahagia Datin Paduka Zauyah Be binti T.Loth Khan, Peguam Cara Negara II; Yang Berbahagia Dato' Amarjeet Singh a/l Serjit Singh, Ketua Bahagian Guaman merangkap Pengerusi Jawatankuasa Penganjur Anugerah Perkhidmatan Cemerlang Dan Jasamu Dikenang Jabatan Peguam Negara 2017; YBhg. Dato' Ilani Mohamad Ibrahim, Penggubal Undang- Undang Parlimen; YA Dato' Ahmad Kamal Md Shahid dan YA Tuan Anselm Charles Fernandis, Pesuruhjaya-Pesuruhjaya Kehakiman; 2
Yang Berbahagia Datuk-Datuk/ To' Puan, Ketua-Ketua Bahagian; Ahli-Ahli Majlis Pakar Pelbagai Disiplin; Timbalan-Timbalan Ketua Bahagian; Penasihat-Penasihat Undang-Undang Negeri; Para penerima Anugerah Perkhidmatan Cemerlang 2017, Para Pesara dan penerima-penerima Surat Penghargaan 2017 yang diraikan; Datuk-Datuk/ Datin-Datin/ Tuan-Tuan dan Puan-Puan yang saya hormati sekalian. Assalamualaikum Warahmatullahi Wabarakatuh, Selamat Pagi, Salam Sejahtera dan Salam Negaraku Malaysia. 3
1. Terlebih dahulu marilah kita sama-sama mengatur syukur ke hadrat Allah Subhanahu Wa Ta'ala (SWT) kerana dengan limpah kurnia dan 'inayahNya dapat kita bersama-sama berkumpul pada pagi yang berbahagia ini bagi meraikan kecemerlangan, dedikasi dan sumbangan khidmat bakti pegawai dan kakitangan Jabatan Peguam Negara bagi tahun 2017. 2. Pada tahun ini, seramai 128 orang pegawai dan kakitangan daripada pelbagai gred, sama ada yang bertugas di ibu pejabat mahupun di cawangan negeri-negeri telah dipilih sebagai penerima Anugerah Perkhidmatan Cemerlang 2017 (APC). Tidak terkecuali, Majlis pada hari ini turut meraikan 221 pegawai dan kakitangan yang dipilih sebagai penerima Surat Penghargaan Jabatan Peguam Negara bagi tahun 2017. 3. Sekalung tahniah dan syabas saya ucapkan kepada kesemua penerima APC dan Surat Penghargaan. Penganugerahan ini merupakan penghargaan dan pengiktirafan Jabatan ini kepada pegawai dan kakitangan yang telah 4
memberikan perkhidmatan yang cemerlang dan bermutu tinggi sepanjang tahun 2016. Hadirin yang saya hormati sekalian, 4. Saya dimaklumkan bahawa tema Majlis pada hari ini ialah "Hall of Stars". Tema ini saya kira amat bertepatan dengan pencapaian yang ditunjukkan oleh tuan-tuan dan puan-puan sekalian. Ibarat bintang-bintang yang cahaya terangnya menjadi penunjuk arah utama para pelayar sejak ratusan tahun dahulu. Harapan saya ialah supaya budaya kecemerlangan atau high performance culture yang telah tuan-tuan dan puan-puan tunjukkan ini akan turut menjadi penunjuk arah semua pegawai dan kakitangan yang lain di Jabatan Peguam Negara. 5. Malah, selaras dengan tema Majlis ini juga, suka saya mengajak tuan-tuan dan puan-puan untuk bersama-sama saya mengambil iktibar akan proses-proses sains di sebalik kejadian sebutir bintang yang sering kita lihat di langit malam. 5
Tuan-tuan dan puan-puan sekalian, 6. Perjalanan untuk menjadi sebutir bintang begemerlapan bukanlah satu proses yang mudah. Pembentukan bintang itu sendiri perlu melalui pelbagai proses dan fasa. Bermula dengan hanya berbentuk gas yang berkumpul, ia kemudiannya membentuk gumpalan awan di ruang angkasa lepas. Setelah beberapa lama, teras awan yang berkepadatan amat tinggi ini menjadi tidak stabil dan berlakunya letupan. Ini diikuti dengan beberapa proses-proses lain sehingga akhirnya membentuk sebutir bintang. Tenaga yang terhasil dari pusat bintang memberikan tekanan dan tenaga yang diperlukan untuk ia bergemerlapan yang sinar terangnya jelas kelihatan oleh kita yang berada berjuta-juta batu jauhnya di muka bumi. Tuan-tuan dan puan-puan, keseluruhan proses pembentukan bintang ini mengambil masa bukanlah singkat, tetapi berbillion tahun lamanya. 6 yang
7. Seperti sebutir bintang, perjalanan yang kita tempuhi sebagai seorang pegawai atau kakitangan di AGC yang cemerlang tidak pernah sunyi dari cabaran dan tekanan. Namun, umpama bintang-bintang, cabaran dan tekanan inilah yang menjadikan kita kuat sebagaimana tekanan dan kepadatan yang menjadikan sebutir bintang itu bersinar. Every one of us is certainly "a star". But only with hard work, determination and perseverance, I believe each and every one of us can shine brighter. 8. Dalam hal ini, ada lima kriteria penting yang wajar dihayati dan diamalkan, iaitu berilmu, kebolehpercayaan, budaya amalan kerja terbaik, semangat patriotik dan budaya keberhasilan yang beteraskan 'Outcome-Based'. Sekiranya lima kriteria tersebut menjadi nilai-nilai amalan semua, maka saya percaya kualiti perkhidmatan yang diberikan dapat ditingkatkan. 7
Para hadirin yang dihormati sekalian, 9. Di samping meraikan kecemerlangan pegawai dan kakitangan, Majlis hari ini juga adalah amat istimewa kerana kita turut meraikan 22 pegawai dan kakitangan Jabatan ini yang telah atau akan bersara pada tahun 2017. 10. Sudah menjadi adat, setiap pertemuan ada perpisahan, setiap permulaan ada penghujungnya. Bagi pihak seluruh warga Jabatan ini, saya ingin merakamkan ucapan setinggi-tinggi penghargaan dan terima kasih yang tidak terhingga kepada tuan-tuan dan puan-puan atas segala sumbangan dan jasa yang telah dicurahkan sepanjang tuan-tuan dan puan-puan berkhidmat di AGC. Khidmat bakti tuan-tuan dan puan-puan sekalian adalah amat berharga, dan pastinya telah menyumbang ke arah meningkatkan pencapaian Jabatan ke tahap yang membanggakan seperti pada hari ini. 8
Para Pesara yang saya hormati sekalian, 11. Tidak dapat dinafikan, fasa persaraan sememangnya akan membawa banyak perubahan dalam hidup setiap penjawat awam, terutamanya setelah lebih daripada 30 tahun kehidupan terisi dengan kesibukan mengimbangi tanggungjawab dan masa terhadap tugasan di pejabat dan keluarga. 12. Namun, bersara dari perkhidmatan Kerajaan tidak bermaksud terhentinya segala aktiviti seharian atau langsung tidak melakukan apa-apa pekerjaan. Seperti mana yang pernah dikatakan oleh pakar-pakar kesihatan, "just as it's not healthy to overwork yourself, it's also not healthy to not work at all."1 13. Pada kesempatan ini, ingin saya menasihatkan supaya tuan-tuan dan puan-puan membuat perancangan yang sewajarnya bagi mengisi masa dan memanfaatkan peluang yang ada apabila tempoh persaraan ini bermula. Mark Twain 1 Linda Westwood, Healthy Habits Vol 3. 9
penulis novel terkenal, The Adventures of Tom Sawyer, telah menulis ungkapan berikut: "Twenty years from now you will be more disappointed by the things you DID NOT do than by the ones you DID do. So throw off the bowlines. Sail away from the safe harbor. Catch the trade winds in your sails. Explore. Discover." 14. Oleh itu, persaraan daripada perkhidmatan awam tidak bermakna ia adalah noktah kepada pengembaraan kita untuk menambah ilmu pengetahuan dan pengalaman yang baharu. Sebaliknya, ia adalah sesuatu permulaan di dalam persekitaran yang berbeza. Saya pasti, ada di antara tuan-tuan dan puan- puan yang telah mempunyai perancangan tertentu. Ada yang merancang untuk melangkah ke dunia perniagaan dan menjadi usahawan, ada juga yang berminat untuk melibatkan diri dalam aktiviti kebajikan dan kemasyarakatan. Perancangan sebegini amatlah kita sokong dan alu-alukan. Saya yakin dengan 10
pengalaman, ilmu dan kewibawaan yang ada, tuan-tuan dan puan-puan mampu untuk terus maju dalam bidang yang akan diceburi. 15. Kepada tuan-tuan yang bersara kerana dilantik menjadi Pesuruhjaya Kehakiman, syabas dan tahniah saya ucapkan. Sebagai seorang yang pernah berkhidmat di cabang kehakiman selama lebih 12 tahun, sukacita ingin saya mengingatkan bahawa pelantikan ini adalah titik permulaan kepada suatu amanah dan tanggungjawab yang jauh lebih besar, yang turut menuntut pengorbanan, komitmen, keikhlasan, dan kemantapan integriti serta ilmu tuan-tuan berdua. Saya yakin bahawa berdasarkan merit dan pengalaman sepanjang berkhidmat dalam perkhidmatan perundangan ini, amanah ini mampu tuan- tuan laksanakan dengan jayanya. 16. Walau apa pun arah tuju yang dipilih, nasihat saya hanya satu, manfaatkanlah masa yang ada serta jagalah kesihatan masing-masing. Sesungguhnya masa dan kesihatan itu tidak 11
dapat kita beli dengan wang ringgit. Oleh itu, sementara kita masih dirahmati dengan kedua-dua nikmat ini, maka jagalah ia dan manfaatkanlah ia. Para hadirin yang dihormati sekalian, 17. Akhir kata, sekalung tahniah saya ucapkan sekali lagi kepada penerima APC dan Surat Penghargaan atas kecemerlangan yang ditunjukkan. Suka juga saya mengingatkan supaya jangan kita mudah leka dan berpuas hati dengan kejayaan yang dicapai hari ini. Those who rest on their laurels are likely to become part of the undergrowth. Sebaliknya, kita harus lebih bersemangat untuk mencapai kejayaan yang lebih besar pada masa hadapan. 18. Saya juga menyeru kepada kepada seluruh warga Jabatan ini supaya menjadikan kecemerlangan rakan-rakan seperjuangan tuan-tuan dan puan-puan sebagai penyuntik semangat dalam meningkatkan prestasi dan kualiti 12
perkhidmatan pada tahun ini dan juga tahun-tahun akan datang. Tidak mengapa jika ada sedikit rasa iri hati dengan kejayaan mereka, asalkan ia dapat membakar semangat kita untuk meningkatkan prestasi kerja supaya setanding atau lebih baik daripada rakan-rakan kita yang cemerlang ini. Be like stars. "They do not pull each other down to be more visible, instead they shine together brighter."2 19. Tidak lupa juga, saya ingin merakamkan ucapan terima kasih saya kepada YBhg. Dato' Pengerusi Jawatankuasa Penganjur Anugerah Perkhidmatan Cemerlang Dan Jasamu Dikenang Jabatan Peguam Negara 2017 dan pihak Urusetia daripada Bahagian Guaman atas usaha dan komitmen mereka dalam memastikan Majlis pada hari ini berlangsung dengan jayanya. 2 Matshona Dhliwayo`, to-be-more 13
20. Sebelum mengakhiri ucapan ini, saya ingin berkongsi pantun khas untuk tuan-tuan dan puan-puan yang diraikan pada hari ini: Sulaman si dara lembut jemari, Pemberian teruna emas seurat, Orang cemerlang untungnya sekali, Jadi sebutan sepanjang hayat. Penat menampi pulangnya senja, Seharian bekerja habis tenaga, Bertahun berkhidmat berpisah jua, Budi dan jasa dikenang selamanya. Wabillahi Taufik Walhidayah Wassalamualaikum Warahmatullahi Wabarakatuh. Sekian, terima kasih. 14